सीआरपीएफ जवान ने खुद को गोली मारकर की आत्महत्या
Home > देश प्रदेश > सीआरपीएफ जवान ने खुद को गोली मारकर की आत्महत्या
गरियाबंद । जिले में सीआरपीएफ के एक जवान ने खुद को गोली मारकर आत्महत्या कर ली है। जवान करण सिंह नवागढ़ सीआरपीएफ कैंप में तैनात था। करण ने शनिवार की...
Desk | Updated on:2018-09-09 06:31:02.0
गरियाबंद । जिले में सीआरपीएफ के एक जवान ने खुद को गोली मारकर आत्महत्या कर ली है। जवान करण सिंह नवागढ़ सीआरपीएफ कैंप में तैनात था। करण ने शनिवार की देर रात तकरीबन एक बजे गोली मारकर आत्महत्या कर ली। करण सिंह ने गोली अपने सिर पर मारी थी, जिसकी आवाज सुनकर करण के साथी मौके पर पहुंचे और उसे गंभीर हालत में जिला अस्पताल ले जाया गया, जहां डॉक्टरों ने जांच के बाद उसे मृत घोषित कर दिया।
प्राप्त जानकारी के मुताबिक 65वीं बटालियन में हवलदार पद पर तैनात करण सिंह हरियाणा के महेंद्रगढ़ का रहने वाला था। वहीं आत्महत्या की वजह का पता नहीं चल पाया है। करण सिंह की उम्र तकरीबन 47 वर्ष थी। मामले में सौरभ सुमन असिस्टेंट कमांडेंट 65 बटालियन बिंद्रा नवागढ़ ने बताया कि खुदकुशी की वजह पारिवारिक कारण हो सकती है। ड्यूटी के दौरान कोई समस्या नहीं थी, जवान अभी 6 सितंबर को घर से आया था।